GiliGold/VAD_KnessetCorpus huggingface dataset:
יריב לוין: על-פי התקנון הוא מבקש כי ועדת הכנסת תאשר מינוי ממלא מקום, כאשר המלצתו היא שסגן יושב-ראש הכנסת, חבר הכנסת יצחק וקנין, ימלא את מקומו בתקופת היעדרו.
יריב לוין: אני מציע לאשר את הבקשה.
יריב לוין: בעד הבקשה – פה אחד
יריב לוין: הוחלט פה אחד לאשר את הבקשה.
יריב לוין: רבותי, אני פותח את הישיבה.
יריב לוין: יש לי הרגשה - ירדנה ואתי, תתקנו אותי אם אני טועה - שהישיבה של בפתיחת המושב הרביעי של הקדנציה מעולם לא התקיימה בפורום זה.
אתי בן-יוסף: פורום ההסכמות שלך.
יריב לוין: נדמה לי שקבענו פה תקדים.
יריב לוין: להבהיר לפרוטוקול: אני נמצא כאן בודד מבין כל חברי הכנסת.
: לפחות אתה דייקת ואמרת "מושב רביעי", כי כולם דיברו על "שלישי".
יריב לוין: כן, זה מושב רביעי.
יריב לוין: אם כך, אני באמת שמח שההסכמות, שלאורן אנחנו מנסים לנהל את העניינים בקדנציה הזאת, בשלב הזה לפחות עומדות איתן, וזה כנראה בא לידי ביטוי בנוכחות כאן.
יריב לוין: יש נושא אחד על סדר-היום: קביעת מסגרת לדיון סיעתי על הודעת ראש הממשלה בפתיחת מושב הכנסת, לפי סעיפים 20 ו-28 לתקנון הכנסת.
יריב לוין: הדיון הזה יתקיים כדיון משולב ביחד עם הצעות אי-אמון, שהוגשו על סיעות קדימה, חד"ש, רע"ם-תע"ל ובל"ד, העבודה, האיחוד הלאומי ומרצ, בשורת נושאים כפי שהם מפורטים במכתב של מזכירת הכנסת.
יריב לוין: לפיכך, לפי ההוראה של סעיף 20(ג) לתקנון, אני מציע שאנחנו נקבע שיתקיים דיון משולב, כאשר הדיון ייפתח בהודעת ראש הממשלה ובנאומים האחרים שישנם.
: ישיבת הפתיחה מתנהלת כדלקמן: יושב-ראש הכנסת פותח, אחריו מדבר נשיא המדינה שגם יישב לצדו, אחר כך יעלה ראש הממשלה וימסור את ההודעה שלו, ואחריו מדברת כמובן ראש האופוזיציה.
: ואז, כדי לא לפגוע במציעי האי-אמון, כי הנשיא יעזוב וכנראה חלק מהאורחים ביציע יעזבו, תהיה הפסקה מתודית של שתי דקות, ייצאו מי שירצו לצאת, ואז מציעי האי-אמון ינמקו - כל אחד דקות עלפי התקנון.
: נראה מי הם השרים המשיבים או שר אחד שמשיב.
: ואז, יהיה הדיון המשולב.
: עכשיו, תקבעו מסגרת.
יריב לוין: הדיון המשולב היה במושב הקודם, וקבענו אותו כארבע דקות לכל סיעה.
יריב לוין: סהר, אני מציע שנשאיר את הקביעה שעשינו בפעם הקודמת, שהיא יותר משלוש הדקות שאנחנו עושים בדרך כלל, כלומר ניתן עוד דקה.
יריב לוין: אעמוד בזה וניצמד למה שעשינו בפעם הקודמת על דעת כולם.
סהר פינטו: יש הרבה הצעות.
סהר פינטו: זה יהיה דיון ארוך.
סהר פינטו: יש חמש הצעות אי-אמון.
סהר פינטו: אתי בן-יוסף: בפעם שעברה היו ארבע.
יריב לוין: אנחנו נקבע ארבע דקות.
יריב לוין: עשר דקות לכל סיעה שמנמקת את האי-אמון, נכון?
: עשר דקות - זה למציעים.
: אחר כך בדיון: כל אחד - ארבע דקות.
יריב לוין: כן, למציעים.
יריב לוין: אחר כך זה ארבע דקות לכל סיעה במסגרת הדיון המשולב.
ליה שמטוב: למה לא להשאיר כמו שהיה?
יריב לוין: בתחילת המושב הקודם בישיבה הראשונה זה היה ארבע דקות.
יריב לוין: עשינו דקה יותר כי בכל זאת זו פתיחת המושב וכן הלאה.
יריב לוין: אני חושב שזה בסדר, ונאפשר את- - -
: אדוני היושב-ראש, ברשותך, אני תומך בהצעה שלך של ארבע דקות, ואני רק מציע, דרך מזכירת הכנסת, להעביר מסר לנשיאות שבאמת הסגנים, שיושבים בדיון הזה, יקפידו שזה יהיה באמת ארבע דקות ולא יתנו תוספות מטעמם, כי אז באמת ההצבעה על העניין הזה - כולנו כבר יכולים לעשות חשבון מתי: גם על הנאום של ראש הממשלה וגם על האי-אמון.
: במסגרת הזאת, זה נראה לי בהחלט- - -
יריב לוין: אם כך, אני מציע לאשר את מסגרת הזמנים, כפי שהוצעה על-ידי מזכירת הכנסת.
יריב לוין: ה צ ב ע ה בעד - פה אחד נגד - אין ההחלטה, בדבר קביעת מסגרת לדיון סיעתי על הודעת ראש הממשלה בפתיחת מושב הכנסת, לפי סעיפים 20 ו-28 לתקנון הכנסת, כפי שהציג יו"ר , נתקבלה.
יריב לוין: בעד - פה אחד, אין מתנגדים ואין נמנעים.
יריב לוין: ברוך חבר הכנסת דורון אביטל, שמקיים את ביקור הבכורה שלו כאן.
יריב לוין: זה הרבה פעמים משעמם כמו שתהיה הישיבה הזאת, אבל יש פה גם ישיבות אחרות למען התמונה הכוללת.
יריב לוין: יש לנו על סדר היום שלושה נושאים.
יריב לוין: הנושא הראשון הוא קביעת ועדה לדיון בהצעה לסדר-היום בנושא "איסור ניתוק שירותי חשמל ומים למוסדות חינוך" של חבר הכנסת דב חנין וקבוצת חברי כנסת.
יריב לוין: אני מבין שזה הוסב מהצעת חוק, שמספרה פ/2886/18.
יריב לוין: אני מניח שזו הצעת חוק שהוסבה להצעה לסדר-היום.
יריב לוין: המלצת הלשכה המשפטית היתה להעביר את ההצעה לוועדת הכלכלה.
יריב לוין: היו הצעות להעביר לוועדת החינוך, התרבות והספורט.
יריב לוין: יושב-ראש ועדת החינוך, התרבות והספורט סבור, בצדק, שזה שייך לוועדת הכלכלה, ולכן אני מציע שההצעה תעבור לוועדת הכלכלה.
יריב לוין: הצבעה בעד – 2 נגד – אין נמנעים – אין ההצעה להעביר את הדיון בהצעה לסדר-היום בנושא "איסור ניתוק שירותי חשמל ומים למוסדות חינוך", של חבר הכנסת דב חנין וקבוצת חברי כנסת לוועדת הכלכלה נתקבלה.
יריב לוין: פה אחד – שניים בעד, אין מתנגדים ואין נמנעים.
יריב לוין: קביעת ועדה לדיון בהצעת חוק הגנת הצרכן (תיקון – מדבקת אחריות), התשע"א-2011 (פ/2921/18), של חברת הכנסת דליה איציק
יריב לוין: הנושא השני על סדר-היום – קביעת ועדה לדיון בהצעת חוק הגנת הצרכן (תיקון – מדבקת אחריות), התשע"א-2011, פ/2921/18, של חברת הכנסת דליה איציק.
יריב לוין: בעניין של ההצעה הזאת, המלצת הלשכה המשפטית היתה להעביר את העניין לוועדת הכלכלה, שזה אכן המקום הטבעי שיעבור.
יריב לוין: היו כל מיני הצעות להעברה לוועדות אחרות.
יריב לוין: יושב-ראש ועדת החוקה, חוק ומשפט אף הוא אמר, כי הנושא הזה צריך להידון בוועדת הכלכלה.
דוד רותם: לאיזה ועדות הציעו להעביר את זה?
יריב לוין: ועדת החוקה, חוק ומשפט או ועדת הכספים.
דוד רותם: מי זה ה"אידיוט" שהציע לוועדת החוקה, חוק ומשפט?
יריב לוין: אתה פופולארי יותר ממה שאתה חושב.
דוד רותם: לא יודעים שלוועדת החוקה, חוק ומשפט אין בכלל זמן.
יריב לוין: כל אחד רואה את הדברים מהזווית שלו...
דוד רותם: מאיזו זווית אתה רואה את הדברים?
יריב לוין: אני רואה את זה מהזווית, שאתם עמוסים בטירוף, לא סתם.
יריב לוין: אני מציע שהנושא הזה יעבור לדיון בוועדת הכלכלה, שזה כמובן המקום הטבעי שלו.
דוד רותם: יש רק בעיה אחת, וצריך להסב אליה את תשומת הלב של המציעים.
דוד רותם: זו הצעה של כרמל שאמה ושל דליה איציק, וכרמל הוא יושב-ראש הוועדה.
דוד רותם: זה מחייב אותו לא לדון בהצעה הזאת שישה חודשים, אלא אם כן אין לו הצעות אחרות על השולחן.
דוד רותם: כי הם רוצים לעשות את זה מהר, ויש עם זה בעיה.
יריב לוין: אני אומר לך את האמת, זה שוב עניין של נקודת המבט של המתבונן.
יריב לוין: מזווית מסוימת זה גם יתרון, אתה יודע.
יריב לוין: הצבעה בעד – 3 נגד – אין נמנעים – אין ההצעה להעביר את הדיון בהצעת חוק הגנת הצרכן (תיקון – מדבקת אחריות), התשע"א-2011 (פ/2921) של חברת הכנסת דליה איציק לוועדת הכלכלה נתקבלה.
יריב לוין: אושר להעברה לוועדת הכלכלה.
יריב לוין: בקשת יושב-ראש הכנסת לאשר לנשיא הפרלמנט האירופי לשאת דברים בשפתו במליאת הכנסת
יריב לוין: הנושא השלישי - בקשת יושב-ראש הכנסת לאשר לנשיא הפרלמנט האירופי לשאת דברים בשפתו במליאת הכנסת.
יריב לוין: נשיא הפרלמנט האירופי Jerzy Buzek הפולני יגיע לארץ, ויושב-ראש הכנסת מבקש לקיים ישיבה חגיגית לכבודו ביום רביעי הקרוב ולאפשר לו לנאום בישיבה הזו; הגם שהפרוצדורה היתה קצת לקויה, כאשר קודם הודיעו שתהיה ישיבה ואחר כך נזכרו לבקש שצריך אישור.
דוד רותם: זה בסדר, קודם קובעים שיש ישיבה, ואנחנו מבקשים ממך לתת לו לדבר בפולנית.
יריב לוין: בוודאי לא ניצור תקרית דיפלומטית סביב העניין הזה, ולכן אני מציע לאשר את בקשת יושב-ראש הכנסת.
יריב לוין: הצבעה בעד – כולם נגד – אין נמנעים – אין בקשת יושב-ראש הכנסת לאשר לנשיא הפרלמנט האירופי לשאת דברים בשפתו במליאת הכנסת נתקבלה.
יריב לוין: על סדר יומנו שלושה נושאים ואני אתחיל בשניים האחרונים ואחר כך נעבור לנושא הראשון.
יריב לוין: יש שתי בקשות, האחת של יושב ראש ועדת הכלכלה, להעברת הצעה לסדר היום בנושא השלכות המחסור בגז טבעי בישראל והשימוש באספקתו".
יריב לוין: הצעתו של חבר הכנסת מגלי והבה מוועדת הכספים, לדיון בועדת הכלכלה.
יריב לוין: יש בקשה של יושב ראש ועדת העבודה, הרווחה והבריאות להעברת הצעה לסדר היום בנושא "מפעל ניסן שבשדרות שוב בסכנת סגירה".
יריב לוין: אני לא יודע אם זה יהיה רלוונטי.
יריב לוין: זאת הצעה של חבר הכנסת אורי אורבך, אלי אפללו ואילן גילאון, מוועדת הכספים לדיון בוועדת העבודה, הרווחה והבריאות.
יריב לוין: שוחחתי עם יושב ראש ועדת הכספים והוא הסכים לכך ששתי ההצעות האלה יועברו מוועדתו, בהתאם לבקשה של יושבי הראש העמיתים שלו בוועדות האחרות.
יריב לוין: משכך, נדמה לי שנכון נעשה אם נאשר את הבקשות ונורה על העברת ההצעה הראשונה של חבר הכנסת מגלי והבה לוועדת הכלכלה ועל העברת ההצעה השנייה של חברי הכנסת אורבך, אפללו וגילאון לוועדת העבודה, הרווחה והבריאות.
אתי בן-יוסף: המלצה למליאה.
יריב לוין: זאת כמובן המלצה למליאה כי היא צריכה לשנות את החלטתה.
יריב לוין: ה צ ב ע ה אושר פה אחד אושר פה אחד.
יריב לוין: מכאן אנחנו עוברים לנושא הראשון שעל סדר היום והוא הצעת חוק הכנסת (תיקון מספר 33) (שכר ותשלומים אחרים למי שחברותו בכנסת הושעתה), התשע"א-2011, מספר כ/405, הצעת ארבל אסטרחן, הכנה לקריאה השנייה והשלישית.
יריב לוין: אני שליח מצווה והגשתי את ההצעה הזאת.
ארבל אסטרחן: מדובר כאן בתיקון שבעיקרו הוא טכני ומוצע גם להכין אותו לקריאה שנייה ושלישית בדיוק בנוסח שהוכן לקריאה הראשונה.
ארבל אסטרחן: זה הוסבר אז ולכן אני אתייחס עכשיו בקצרה.
ארבל אסטרחן: חוק הכנסת היום הסמיך את ועדת הכנסת לקבוע שכר ותשלומים לחברי הכנסת.
ארבל אסטרחן: החוק הזה החליף את חוק שכר חברי הכנסת.
ארבל אסטרחן: בחוק שכר חברי הכנסת נכללה הוראה שהסמיכה את ועדת הכנסת לקבוע גם שכר ותשלומים למי שחברותו בכנסת הושעתה, לאחר שהורשע בעבירה, ובשל איזושהי טעות שהסברתי אותה גם בישיבה הקודמת, ההוראה הזאת לא נכללה בחוק החדש.
ארבל אסטרחן: מה שקרה אז זה שהחוק החדש, חוק הכנסת שהחליף את חוק שכר חברי הכנסת, הונח על שולחן הכנסת בשנת 2000 אבל לקח מעל שנה עד שהוא נחקק.
ארבל אסטרחן: בתקופה הזאת נעשה התיקון לחוק שכר חברי הכנסת ולכן אותו תיקון לא הוכנס בחוק הכנסת.
ארבל אסטרחן: לכן מוצע עתה באיחור מסוים לעשות את התיקון.
ארבל אסטרחן: עוד דבר שאני אזכיר הוא שוועדת הכנסת קבעה בזמנו, בשנת 2001, החלטה שהסדירה את התשלומים המשולמים למי שחברותו בכנסת הושעתה, וגם נעשה שימוש בהחלטה הזאת.
ארבל אסטרחן: ההחלטה היא עדיין בתוקף כי בחוק הכנסת הייתה איזושהי הוראת מעבר שכל ההחלטות שהתקבלו בעבר, נשארות בתוקף, אבל אם ירצו לשנות אותה וכולי, תהיה עכשיו סמכות לוועדת הכנסת.
ארבל אסטרחן: זאת ההצעה.
ארבל אסטרחן: לכן מוצע להוסיף בחוק הכנסת הגדרה לחבר כנסת בפרק שעניינו שכר חברי הכנסת שתאמר שחבר כנסת הוא לרבות מי שחברותו בכנסת הושעתה לפי חוק יסוד: הכנסת.
יריב לוין: יש הערות או שנעבור להקראה?
ארבל אסטרחן: זה הוקרא.
ארבל אסטרחן: אני יכולה לומר שביקשו ממני שלושת חברי הכנסת מ-מרצ – זאת לא הסתייגות.
יריב לוין: אנחנו בטח נעתר לזה אחרי שתיקנו את התקנון.
ארבל אסטרחן: אני חושבת שזה יהיה החוק הראשון שיונח.
ארבל אסטרחן: לא ראיתי שאתמול הונחו חוקים.
יריב לוין: יש לי חוק אחד שאישרתי בהאחדה לקריאה שנייה ושלישית בבוקר בוועדת כספים.
ארבל אסטרחן: נכנס עכשיו לתוקף, החל מאתמול, פרק חדש לתקנון בענייני חקיקה, פרק שיחליף את הפרק הקודם.
ארבל אסטרחן: שם יש הוראה חדשה שמאפשרת, במקום מה שהיינו קוראים הסתייגות דיבור כאשר חבר הכנסת רק רוצה לדבר, הוא יכול לבקש בקשה לרשות דיבור ואז יינתנו לו חמש דקות דיבור אבל זאת לא מתיימרת להיות הסתייגות, לא צריך לנסח אותה ולא צריך להצביע עליה.
יואל חסון: איפה הוא מבקש את זה?
ארבל אסטרחן: בוועדה, בהכנה לקריאה שנייה ושלישית.
ארבל אסטרחן: זה נותן לו פעם אחת חמש דקות.
ארבל אסטרחן: מי שרוצה לעשות פיליבסטר, זה לא נועד לזה.
ארבל אסטרחן: זה נועד להחליף הסתייגות דיבור.
יואל חסון: עדיין יש את האופציה של ההסתייגות.
יריב לוין: אנשים רואים בטלוויזיה ולא מבינים למה אדם עלה להגיש הסתייגות ואחר כך מדבר בכלל בעד החוק.
יריב לוין: זה כדי לתת מסלול שיאפשר לאנשים להתייחס לחוק כפי שעושים בקריאה ראשונה.
יריב לוין: אני חושב שזה גם נכון מבחינת תפיסה עקרונית של סדרי הדיון.
יריב לוין: אם כך, אנחנו מצביעים על אישור ההצעה להאחדה לקריאה שנייה ושלישית בנוסחה כפי שהוא בקריאה הראשונה.
יריב לוין: ה צ ב ע ה אושר פה אחד אושר כהכנה לקריאה שנייה ושלישית ללא מתנגדים וללא נמנעים.
יריב לוין: נמצאת איתנו סגנית השר גילה גמליאל.
גילה גמליאל: תודה שהגעתם.
גילה גמליאל: היום הייתה פתיחת שנת הלימודים האקדמית.
גילה גמליאל: אנחנו התחלנו לקדם את הצעת החוק להכליל גם את ירושלים בחוק של שנת לימודים חינם לחיילים משוחררים אחרי שירות לאומי ואזרחי - -
: מה עם "אחווה"?
גילה גמליאל: - - החוק הוא חוק לפיתוח ירושלים - -
גילה גמליאל: נתתי לך שלב-שלב.
גילה גמליאל: ירושלים, בשעה טובה, תהיה חלק מזה.
גילה גמליאל: מכיוון שנצטרך להחיל את החוק רטרואקטיבית, והסטודנטים כבר התחילו את הלימודים שלהם היה חשוב לקדם את זה כבר היום.
: אנחנו פורעים את החוב שהתחייבנו לפני שנה.
יריב לוין: תודה, רבותיי.
יריב לוין: אני רוצה להודות ליושבת ראש סיעת קדימה, חברת הכנסת דליה איציק שהסכימה ונענתה לבקשה שלנו שהייתה ממש ברגע האחרון להביא את העניין הזה לכאן ונאשר את הפטור.
אלכס מילר: רק למען הפרוטוקול – הנושא של המוסדות להשכלה גבוהה ושל הסטודנטים, מן הראוי שיידון בוועדת החינוך של הכנסת.
יריב לוין: אנחנו מצביעים רק על פטור לקריאה הראשונה.
יריב לוין: קריאות: - - -
: למען הפרוטוקול, מה עם "אחווה"?
יריב לוין: רבותיי, מי בעד?
יריב לוין: יש קוורום.
יריב לוין: הצבעה בעד בקשת הפטור – רוב נגד – אין נמנעים – אין בקשת הפטור אושרה
יריב לוין: על סדר-היום בקשת יושב-ראש ועדת העבודה, הרווחה והבריאות, חבר הכנסת חיים כץ, למיזוג הצעות החוק הבאות:
יריב לוין: הצעת חוק הרשות לפיתוח ירושלים (תיקון מס' 6), התשע"ב-2011, מ/624, והצעת חוק קליטת חיילים משוחררים (תיקון) (הכללת ירושלים באזור סיוע), התשע"א-2010, פ/2625, הצעת חברי הכנסת זבולון אורלב, זאב אלקין, רוברט אילטוב ואברהם מיכאלי.
יריב לוין: אני מזכיר שכל הנושא הוא יוזמתה הברוכה של סגנית השר גילה גמליאל, שמובילה כאן מהלך עם משמעויות היסטוריות.
יריב לוין: בבקשה, תציגי את הבקשה של ועדת העבודה בשמם.
גילה גמליאל: בעיקרון היו שתי הצעות.
גילה גמליאל: אנחנו החלטנו להתמקד בהצעת החוק של הרשות לפיתוח ירושלים, מכיוון שרצינו שעיר בירתנו לא תהיה כנספחת לאזורי סיוע, אלא עומדת בפני עצמה מעצם היותה עיר הבירה.
גילה גמליאל: היום בוועדה אישרנו את האיחוד של שתי ההצעות על בסיס ההחלטה של הממשלה שהובלתי, בנושא של הצעת הרשות לפיתוח ירושלים.
יריב לוין: למעשה המיזוג יאפשר את השלמת החקיקה בדרך שתכניס את ירושלים לתוך מסגרת החוק.
יריב לוין: המיזוג נדרש על-מנת להסדיר את הנושא הטכני של איפה זה בדיוק יופיע ומה מסגרת ההסדר.
יריב לוין: אני מציע שנאשר את הבקשה.
יריב לוין: הצבעה בעד – רוב נגד – אין נמנעים – אין הנושא אושר פה-אחד.
יריב לוין: בקשת הממשלה על הקדמת הדיון בהצעת חוק הרשות לפיתוח ירושלים (תיקון מס' 6), התשע"ב-2011, לפני הקריאה השנייה והשלישית
יריב לוין: אנחנו עוברים לנושא השני, 2.
יריב לוין: בקשת הממשלה על הקדמת הדיון בהצעת חוק הרשות לפיתוח ירושלים (תיקון מס' 6), התשע"ב-2011, לפני הקריאה השנייה והשלישית.
גילה גמליאל: הבקשה נועדה כתוצאה מזה שהסטודנטים והסטודנטיות החלו כבר את שנת הלימודים, ומכיוון שהחוק יחול עליהם רטרואקטיבית רצינו לקדם את הצעת החוק.
יריב לוין: המטרה היא לסיים את העניין הזה מהר ככל האפשר.
יריב לוין: החוק הוא של גילה גמליאל.
יריב לוין: מי בעד הבקשה להקדים את הדיון לפני הקריאה השנייה והשלישית, שלא מצריכה קוורום בניגוד לבקשה לפני הקריאה הראשונה?
: הודיעו לי מקדימה שהם תומכים בחוק ונרגעתי.
: לא ישנתי בלילה.
יריב לוין: מאחר שאין לנו ערעורים על ההחלטות של הנשיאות בעניין הצעות דחופות לסדר היום יש לנו נושא אחד על סדר היום: הצעת חוק הגשת דוחות על-ידי מפלגות (תיקוני חקיקה), התשע"א-2011, הצעת יושב ראש ועדת הכספים חבר הכנסת וקבוצת חברי כנסת, מס' פ/3154/18, הכנה לקריאה ראשונה.
יריב לוין: לפני שאעביר את רשות הדיבור לחבר הכנסת גפני אני מבקש לברך את תלמידי כיתה י"ב בבית ספר "אלדד" בנתניה.
יריב לוין: ברוכים הבאים.
יריב לוין: אני יכול לומר לכם – בדרך כלל אנחנו מתעסקים בדברים יותר מעניינים ופחות טכניים, אבל לפחות את התהליך של הכנת חוק בוועדה לקראת הצבעה במליאה בקריאה ראשונה תוכלו לראות כאן.
: ראשית גם אני מברך את התלמידים ומצטרף לברכות של היושב ראש.
: הייתם גם אצלנו בוועדה.
: אה, היו אחרים.
: אצלנו היה יותר שמח, עם צעקות.
: אדוני היושב ראש, אני מודה לך ששמת את זה על סדר היום.
: ברעיון של החוק מונחת העובדה פשוט לפשט הליכים.
: מפלגה נדרשת להגיש דוחות לכמה גופים: קודם כול למבקר המדינה שהוא למעשה הגוף הרציני ביותר בעניין הזה, הוא מבקר את פעולות המפלגה, הוא גם מבקר את הדוחות הכספיים וכל מה שנלווה לעניין.
: רק השבוע הוגש דוח מבקר המדינה על מימון המפלגות.
: מגישים גם לרשם המפלגות, מגישים גם ליושב ראש הכנסת.
: זה בעצם יוצר מצב שכל אחד צריך להגיש במועד אחר וכל אחד צריך בנפרד.
: הצעת החוק הזאת באה לפשט את התהליכים ולהגיד שבאותו מועד מגישים פחות או יותר את אותו דוח.
: כמובן, מבקר המדינה שהוא הגורם המרכזי מגיש את הדוחות לאור הנתונים שהוא מקבל ולאור הבדיקות שהוא עורך.
: אני לא הולך לשנות פה שום דבר בנושא המהותי, אלא לפשט הליכים.
: למפלגות זה יוצר בעיה טכנית, הוצאת כסף אפילו מיותרת לפעמים.
: לכן להגיש באותו מועד פחות או יותר את אותו דוח.
: אני מבקש להוסיף עוד משהו שאינו קשור לחוק הזה, אבל הוא גם קשור למימון המפלגות.
: אני שוחחתי עם מבקר המדינה.
: יש הצעת חוק שלי שעברה בקריאה טרומית בקדנציה הקודמת, ואני רוצה לקדם אותה גם עכשיו: יש מציאות שבה חשב הכנסת מעביר את תקציב המפלגות לפי מספר חברי הכנסת.
: יש מפלגות שעושות איחוד ביניהן ועושות הסכם גם על הגשת הרשימות וגם על המימון.
: המקרה של יהדות התורה הוא מקרה שבו יש הסכם בין אגודת ישראל לבין דגל התורה שנמשך כבר עשרות שנים.
: בהסכם הזה יש גם שהתקציב של מימון המפלגות מתחלק בשווה בין שתי המפלגות.
: זה טוב כאשר יש מספר זוגי בין חברי הכנסת.
: כשיש שישה חברי כנסת אז זה שלוש פה ושלוש שם; כשיש חמישה כמו במקרה הנוכחי אז יש בעיה כי צריך להעביר מאחד לאחר.
: אני ביקשתי וגם שוחחתי עם אנשי מבקר המדינה שאם יש הסכם לפני הבחירות – אני לא מדבר על אחרי הבחירות, כי אז אנשים יכולים לעשות כל מיני עסקים שלא יהיו גלויים – מבקשים שהמימון יתחלק בשווה, וכך יהיה גם בפני הציבור וכך יהיה בפני חשב הכנסת.
: זה נושא שהייתי רוצה לצרף לחוק הזה.
: אבל מכיוון ששוחחתי עם מר גולן ועם גברת רותם, והם לא גיבשו עמדה בעניין הזה אני מבקש רק להגיד את זה עכשיו.
יריב לוין: ואולי להכניס את זה לדברי ההסבר.
: להכניס לדברי ההסבר.
ארבל אסטרחן: הנושא לא קשור לנושא הזה.
ארבל אסטרחן: הנושא לא מוגש בדרך הזאת.
: אבל אם תהיה הסכמה, תהיה הסכמה.
: אם לא תהיה הסכמה אז לא תהיה הסכמה – אני לא הולך נגד מבקר המדינה ולא נגד משרד מבקר המדינה.
שלמה מולה: הסכמה של מי?
: של מבקר המדינה.
יריב לוין: של כולם.
: זאת בעיה טכנית.
: אגב, זאת בעיה שמתבצעת על-פי הוראה של מבקר המדינה, אבל זה לא מוסדר.
: אני לא רוצה לעשות את זה בלי הסכמה איתם.
: ישבתי איתם, והם צריכים לגבש עמדה.
: אם הם יגבשו עמדה חיובית אני אדבר איתך למה זה לא נושא חדש, ואולי אני אצליח לשכנע אותך.
: אם אני לא אצליח לשכנע אותך אז נביא את זה לוועדת הכנסת ונבקש שזה לא יהיה נושא חדש.
: אבל אני רוצה הסכמה על זה.
: אז רק לאפשר לי את האופציה, ואת הריב נעשה בזמן אחר.
ארבל אסטרחן: מונח בפניכם נייר עם סעיפי החוק הרלוונטיים.
ארבל אסטרחן: יש שלוש הוראות בחוק לגבי מסירת דוחות של מפלגות.
ארבל אסטרחן: יש גם הסעיפים, ובעמוד השלישי יש טבלה שמרכזת את זה.
ארבל אסטרחן: לפי חוק המפלגות – החוק הראשון שנזכר – נדרשת כל מפלגה, בין אם היא מיוצגת בכנסת ובין אם היא לא מיוצגת בכנסת, להגיש לרשם המפלגות הודעה פעם אחת לאחר שהיא נרשמת כמפלגה, ואחר כך תוך עשרה שבועות מתום כל שנת כספים, באמצע מרס כל שנה.
ארבל אסטרחן: ההודעה הזאת כוללת את נכסיה ואת התחייבויותיה של המפלגה באותה שנה וגם כל מידע אחר שידרוש הרשם.
ארבל אסטרחן: יש סנקציה, קנס, למפלגה שלא מגישה את הדוח.
ארבל אסטרחן: אתם יכולים לראות בסוף הדפים שמונחים אצלכם את הטופס שקבע רשם המפלגות שלפיו מגישות המפלגות את ההודעה הזאת על הנכסים וההתחייבויות.
ארבל אסטרחן: זאת הודעה אחת מבין השלוש.
ארבל אסטרחן: הודעה שנייה נמצאת בחוק מימון מפלגות בסעיף 9 שגם מונח לפניכם.
ארבל אסטרחן: סעיף 9(ה) מדבר כבר על סיעות, כלומר רק על מפלגות שמיוצגות בכנסת, ואומר שכל סיעה תמסור ליושב ראש הכנסת את המאזן השנתי שלה ודוחות הכנסות והוצאות.
ארבל אסטרחן: זאת אומרת המינוח פה הוא שונה – בעוד שלרשם המפלגות מוסרים הודעה על נכסים והתחייבויות פה מוסרים מאזן שנתי ודוחות הכנסות והוצאות שנתיים.
ארבל אסטרחן: ועוד קובע סעיף 9(ה) שהדוחות שנמסרים ליושב ראש הכנסת יהיו פתוחים לעיון הציבור בדרך שיקבע היושב ראש.
ארבל אסטרחן: הסעיף לא קובע מתי צריך להגיש ליושב ראש, זה איזשהו חסר, לדעתי, והוא גם לא קובע כל סנקציה על סיעה שלא מגישה.
ארבל אסטרחן: לכן לצערי, יש גם סיעות שלא מגישות, אבל הכנסת פונה אליהן ומבקשת שיגישו את זה.
ארבל אסטרחן: היושב ראש אכן קבע שהדוחות יהיו פתוחים לעיון הציבור בספריית הכנסת.
שמואל גולן: עוד מתקופתו של שבח וייס.
יריב לוין: כמוהו כהפקדתם בגנזך המדינה.
שמואל גולן: לכן אני אחרי זה אעיר כי אנחנו הגשנו עכשיו בקשה ליושב ראש הכנסת שהדוחות האלה יפורסמו.
שמואל גולן: עמדתנו היא שיושב ראש הכנסת צריך לפרסם את זה בציבור.
שמואל גולן: בשבוע שעבר הייתה שיחה של המבקר עם יושב ראש הכנסת בסוגיה הזאת.
: מה מונע ממנו לפרסם?
שמואל גולן: כרגע ההחלטה היא עוד מתקופתו של יושב ראש הכנסת שבח וייס שזה יופקד בספרייה, וכל מי שמעוניין לבוא לעיין בזה יוכל לעיין.
שלמה מולה: איך פלוני מקריית שמונה יבוא לעיין?
שלמה מולה: הכניסה שלו, לא בטוח שתאושר לו.
: את ההוא מקריית שמונה, מה זה מעניין?
שלמה מולה: לבוא לקרוא.
: אם דבר כזה מעניין אותו הוא לא יכול לבוא?
: לדעתי, את אף אחד זה לא מעניין, אלא אם כן יש משהו מעניין.
: אז אם יש משהו מעניין העיתונים באים.
שלמה מולה: אם יפרסמו את זה, יפרסמו באינטרנט.
: אמרתי את זה בהומור.
יריב לוין: מכיוון שפרופ' וייס היה באמת אדם משכמו ומעלה הוא צפה שיבוא יום שהסיעה הגדולה בכנסת תהיה במצב שחבריה צריכים ללכת בספרייה כדי לראות את הדוחות הכספיים של המפלגה.
שלמה מולה: במצב שבו יהיו מובטלים, אתה אומר.
יריב לוין: עד כאן התחזית שהוא חזה, והוא כנראה ידע מה הוא עושה.
שלמה מולה: באופוזיציה ימצאו להם תעסוקה בספריה.
שלמה מולה: רעיון לא רע בכלל.
ארבל אסטרחן: אלה הדוחות שמוגשים ליושב ראש הכנסת.
ארבל אסטרחן: אגב, ההודעה שמוגשת לרשם גם פתוחה לעיון הציבור, שם יש הוראה לגבי אגרה שצריך לשלם כדי לעיין בזה.
ארבל אסטרחן: נמצאים פה נציגי הרשם – אני לא יודעת עד כמה אצלם פונים בשביל לעיין בזה.
ארבל אסטרחן: הדיווח השלישי הוא לפי סעיף 10 לחוק המימון.
ארבל אסטרחן: הוא גם מדבר על רק על מפלגות שמיוצגות בכנסת – על סיעות.
ארבל אסטרחן: שם יש שני דיווחים: אחד על ניהול החשבונות של הבחירות ואחד על השוטף.
ארבל אסטרחן: אנחנו מדברים עכשיו על השוטף: לפי סעיף 10(ג), תוך עשרה שבועות מתום כל שנת כספים – לכאורה זה אותו מועד שבו מגישים לרשם – ותכף אני אגיד למה זה לא בדיוק אותו מועד – ימסרו נציגיה של סיעה או רשימת מועמדים למבקר את חשבונותיה לאותה שנה.
ארבל אסטרחן: זאת אומרת פה גם יש לנו מועד, יש סנקציה.
ארבל אסטרחן: בהנחיות מבקר המדינה לסיעות, לפי החוק הזה, יש פירוט עוד יותר גדול מה כולל את המילה הזאת "חשבונות", מה המפלגות צריכות לצרף.
ארבל אסטרחן: לכאורה זה תוך עשרה שבועות, אבל זה אמור להיות כל שנה באמצע מרס כמו שמגישים לרשם המפלגות, אבל בחוק המימון יש לנו הוראות שמשנות את המועד; הוראה אחת מופיעה בסעיף 10(ג1) שלפיו, כאשר מתקיימות בחירות לכנסת שנה אינה שנה קלנדרית, אלא שנה שבה מתקיימות הבחירות מסתיימת בתום החודש שבו היו הבחירות, והשנה שלאחריה מתחילה בחודש שאחרי זה ונמשכת עד סוף השנה הבאה.
ארבל אסטרחן: למשל בשנת 2009 היו בחירות בפברואר, כלומר שנת 2009 הייתה ינואר-פברואר – היא הייתה שנה, והשנה שלאחריה התחילה במרס 2009 עד דצמבר 2010.
ארבל אסטרחן: לכן בינואר 2010 או במרס 2010 לא צריך היה להגיש דוח למבקר, אבל כן היה צריך להגיש לרשם כי שם אין ההוראה הזאת.
ארבל אסטרחן: לפי הוראה נוספת רלוונטית בסעיף 10(ו), ועדת הכספים יכולה, אחרי התייעצות עם המבקר, להאריך את המועדים שקבועים בסעיף.
ארבל אסטרחן: זה מועדים שגם נותנים זמנים למפלגות וגם למבקר עצמו.
ארבל אסטרחן: ועדת הכספים אכן עושה שימוש בסמכות הזאת לא מעט ומאריכה את התקופות לפי הבקשות של המפלגות.
ארבל אסטרחן: היא יכולה להאריך את זה למפלגה מסוימת או לכולם.
: וגם לפי בקשות של המבקר.
ארבל אסטרחן: וגם לפי בקשות של המבקר, נכון.
ארבל אסטרחן: כעת, אם אני מבינה מהדברים של חבר הכנסת גפני – אנחנו ראינו גם הבדלים בין מה שמגישים וגם הבדלים בין מתי מגישים.
ארבל אסטרחן: אני מבינה שכרגע מדובר על איחוד המועדים.
ארבל אסטרחן: כלומר כאשר ילכו לפי המועדים של מבקר המדינה.
ארבל אסטרחן: מפלגה שאינה מיוצגת, ולא מגישה למבקר הוראות לגביה יישארו תוך עשרה שבועות מתחילת שנת הכספים.
ארבל אסטרחן: ההודעה שנמסרת לרשם המפלגות, כמובן, כאשר מדובר במפלגה שמיוצגת בכנסת תידרש להגיש את מה שהיא צריכה להגיש, לפי החוק, לרשם המפלגות וליושב ראש הכנסת במועדים שבהם היא מגישה למבקר.
ארבל אסטרחן: הכלל הוא עשרה שבועות, אבל זה יהיה כפוף להגדרה של שנה, כפי שציינתי, כאשר יש בחירות וכפוף להחלטות ועדת הכספים על הארכת מועדים.
: אמרת במדויק.
ארבל אסטרחן: הבנתי שיש גם רעיונות לגבי שינוי המועד שקבוע בחוק המימון.
יריב לוין: שיפמן אתה יכול לומר דברים.
יריב לוין: אם יש לך הערה לגופו של עניין, תגיד.
משה שיפמן: ישנו דבר נוסף שיש כפילויות בדוח: יש דברים שמופיעים בדוח מבקר המדינה, ויש דברים נוספים שמופיעים בדוח של הרשם.
משה שיפמן: למעשה, יש דברים שהמפלגות מדווחות עליהם פעמיים, והם מבוקרים פעמיים.
: את הדוח שמעבירים למבקר יעבירו גם לרשם.
משה שיפמן: החוק מדבר כרגע רק על מועדים.
משה שיפמן: יש דבר נוסף: הדברים שמדווחים למבקר, שיצטרכו לדווח גם כן לרשם.
יריב לוין: יש פרטים בדוח שמועבר לרשם או לדוח שאמור להיות מפורסם על-ידי יושב ראש הכנסת, שאינם מופיעים בדוח שמדווח למבקר?
יריב לוין: זאת השאלה, כי ההיגיון אומר שניקח את כל מה שצריך לדווח, ונעשה דוח אחד שנדווח אותו לכל הגורמים, ובזה יסתיים העניין.
ארבל אסטרחן: - - - הצעת החוק הטרומית.
משה שיפמן: מה שאתה אומר עכשיו זאת הצעת החוק הטרומית.
יריב לוין: זה נראה הכי נכון.
יריב לוין: אני יודע שזאת הצעת החוק הטרומית.
ליאת מרגלית: אני עורכת דין מרשם המפלגות.
ליאת מרגלית: בהצעת החוק שעברה בקריאה טרומית הנוסח היה, וכך גם נכתב בדברי ההסבר שהדוח שיועבר לרשם המפלגות, לצד הדוחות שמועברים למבקר המדינה, גם ההודעה שמועברת לרשם, אבל באמת תהיה האחדה של המועדים.
ליאת מרגלית: זה משהו מקובל עלינו.
ליאת מרגלית: אנחנו מבינים שההבדל במועדים מקשה ומסרבל, וזה בסדר לאחד את המועדים.
ליאת מרגלית: לגבי תוכן או מהות הדוחות – מדובר כאן בשני דוחות שונים, בשני חוקים שונים, לעיתים עם תכליות שונות, כאשר הדוח של מבקר המדינה הוא דוח חשבונאי מפורט יותר ומקיף יותר, והדוח שמועבר לרשם המפלגות מתייחס להוראות קונקרטיות שמצויות בחוק המפלגות שנוגעות להתנהלות הכספית והכלכלית של המפלגה, ומתייחס לאיסורים קונקרטיים שקיימים בחוק לעניין ההתנהלות הזאת של המפלגה.
ליאת מרגלית: לכן לדעתנו, אין מקום כרגע לבטל את ההודעה הזאת שמועברת לרשם ולהגיש רק את הדוח שמועבר למבקר, אלא שזה יהיה לצד.
ליאת מרגלית: גם בסך הכול לא מדובר בהודעה שהיא מאוד קשה למימוש, לא משהו מסורבל.
יריב לוין: אני לא מציע לבטל.
יריב לוין: אולי נעשה חיבור – נגיש לשני הגורמים דוח שכולל את ההודעה עם הפרטים שצריך פלוס המאזן כדי שלכל הגורמים הרלוונטיים יהיה כל המידע.
עמי ברקוביץ': כל הגורמים האלה יקבלו מידע - - -